De to mænd på henholdsvis 32 og 34 år er tiltalt for en lang række tyverier, hvor udbyttet tilsammen løber op i en værdi af næsten 1,3 millioner kroner, og stort set hver gang var det præcis det samme bytte, som de to mænd – ifølge anklagerne – gik efter: Stilladser! Anklageskriftet omfatter således blandt andet 16 større tyverier af stilladser. De fleste tyverier er sket i Aalborg, men ifølge politiet har de to mænd også været på spil i Hjørring, Storvorde, Støvring og Vodskov. Flere tiltalepunkter Det største stilladskup fand ifølge anklagerne sted 8. januar 2022 om aftenen, hvor de to mænd stjal et stillads til en værdi af 240.000 kroner fra en baggård ved et firma i Aalborg. De to mænd sidder i øjeblikket varetægtsfængslet i sagen. Det fremgår ikke før sagens start, hvordan de forholder sig til anklagerne, som udover stilladstyverier også omfatter narkobesiddelse, kørsel i påvirket tilstand med mere.
To mænd er i denne uge for retten for tyveri i millionklassen mod virksomheder flere steder i Nordjylland.